**ГОДИШЕН ОТЧЕТ ЗА ДЕЙНОСТТА НА НАРОДНО ЧИТАЛИЩЕ „РАЗВИТИЕ-1926” С.СТРАЖА ЗА 2023 ГОДИНА**

Читалищата единодушно приемани като важни центрове на местните общности се ползват с неизменна и добронамерена подкрепа на националната ни култура. Народно читалище „Развитие-1926” с.Стража развива своята дейност в продължение на 97 години. Читалищното ръководство си поставя за цел да превърне читалището в център на гражданско общество. По-пълно и постоянно задоволяване на интересите и потребностите на общността, създаване на екипност в работата, партньорски взаимоотношения и устойчиво развитие. Да съхранява и развива своите дейности, свързани с традициите на родното село, с повишаване на знанията и развитие на художествената самодейност. Ролята на читалището е да работи в различни направления, а те са следните :

**I ОРГАНИЗАЦИОННА ДЕЙНОСТ.** За подобряване на организационната дейност, читалищното настоятелство развива нови форми на просветителска дейност, свързани с местната общност, ново мислене и методи на работа. През 2023 година читалищното настоятелство е провело 11 редовни заседания, 1 годишно-отчетно събрание събрание ,2 от тях са са проведените местни обичаи „Лазаруване+ и „Коледуване“

 **II КУЛТУРНО-МАСОВА И КЛУБНИ ДЕЙНОСТИ.** Една от основните дейности на читалището е културно-масовата дейност, която има за цел да приобщава хората в културния живот на село Стража. Културните изяви на читалището .се дължат на добрите партньорски взаимоотношения и взаимодействие между читалищата и останалите институции в селото: Пенсионерски клуб, Кметство,местни арендатори, бизнесмени, които се включват в организиране и провеждане на различни културни и други читалищни дейности в с.Стража. През 2023 година читалището проведе –Бабин ден, Трудовия ритуал“Зарязване“, Сирни Заговезни и уникалния и неповторим в цяла България „Празника на говедарчето. През 2023година в читалището работят клубове и кръжоци: Литературен клуб „Млад творец”, Клуб „Плетиво”, Екоклуб „Зелено човече”, Кръжок по изобразително, приложно изкуство и фотография „Сръчни ръчички”. През 2023 година взеха участия членове на литературен клуб „Млад творец“ и Кръжок „Сръчни ръчички“ в общински,национални, международни и световни конкурси за литература, изобразително и приложно изкуство: – Общински:с.Лиляк,с.Кралево,с.Давидово ; национални-читалища в селата: Попица,, Сушица, Хрищени, Искрец, Пещера, Имренчево , Новоселяц, Новоселяне, Брестовица, Михалци,Волуяк, Водица в градовете: Кюстендил, Сливен, , Бургас, Българово, Борово, Казанлък,, София, и държавите: Беларус , Испания . Награди за читалището от спечелени конкурси : - грамоти: 94, дипломи-13, медали -златен-5, сребърен-3, бронзов-6, материални награди- /пособия за рисуване/, сувенири и книги други. - Нашия изграден юношески футболен отбор „Искра” участва в Десети юбилеен Мини футболен турнир организиран от Общински читалищен съвет със партньорството на Евро-директ-Шумен , като получиха грамота за участие и купа за добро представяне

Новите дейности през 2023 година ,които усъществи читалището са: - Изработка на кукли от библиотечния работник - Проведен Национален конкурс „С куклите на баба“ - Онлайн-викторина „150 години от гибелта на Васил Левски“

**III . СОЦИАЛНИ ДЕЙНОСТИ.** Читалището участва и във различни Национални формати като: „Общество на всички възрасти”, Учатие във Национална кампания „Мартеница аз ти връзвам“-грамота за Добротворец-София

**IV. БИБЛИОТЕЧНА И ИНФОРМАЦИОННА ДЕЙНОСТИ.** Читалищната библиотека e осъществила следните дейности:

През годината се попълва инвентарната и Книгата за движение на библиотечния фонд . Изготвят и се поставят на информационните табла : стенлисти, анонса за месеца и друга полезна информация, През 2023 година се извършва и междубиблиотечното заемане от РБ „П.Стъпов” гр.Търговище на 10 книги два пъти във месеца.

Фонда на библиотеката към 01.01.2024 година наброява- 7 459 библиотечни документи. Периодичния печат през 2023 година е - 4 вестника През 2023 година основните показатели на библиотеката са следните: регистрирани читатели и потребители- 105, посещения общо - 2285 заети библиотечни документи общо – 2333, електронни услуги - 1624. Постъпили са 22 нови дарени книги. През 2023 година са изготвени 306 стенлисти, бюлетини, витрини и кътове за: бележити дати и събития; кръгли годишнини на известни български и чужди личности на наука, изкуство и култура, за национални и календарни празници. Читалището разполага със 4 броя компютърни конфигурации , 2 бр. преносими компютъра, спечелени по проект, мултифункционално устройство, мултимедия и флипчарт . В читалището функционира обществено информационен център /ОИЦ/ Изработена е брошура и нов ценоразпис за услугите, които предлага ОИЦ а това са: административно-информационни услуги като: копиране, принтиране, сканиране, изготвяне на европейска автобиография, попълване на документи, изготвяне на възпоменания, покани и други услуги. През 2023 година библиотеката спечели проект по Програма„Българските библиотеки – съвременни центрове за четене и информираност” 2023 г. на обща стойност: 1183.54 лв.като са закупени са 72 нови книги.

 **V. ЛЮБИТЕЛСКО - ХУДОЖЕСТВЕНО ТВОРЧЕСТВО И МУЗЕЙНА ДЕЙНОСТ.** Голямо разнообразие от инициативи има художествената самодейност. Тази дейност се развива от дълги години, като има за цел да поддържа съхранява , обогатява и разпространява традициите и обичаите на с.Стража. През изтеклата 2023 година , Фолклорни групи „Лазарки” е „Коледари“ извършиха местните народни обичаи „Лазаруване” и „Коледуване” по къщите на с.Стража. Изяви на певческата група са: международни -3; Национални- Национален събор на Народното творчество и животновъдството, Рожен.-1 . Общински .3; Участие на певческата група за автентични шопски народни песни във ХХІІ Международен фестивал на българската култура «Българи да си останем», посветен на Деня на Бесарабските българи онлайн формат-1 диплом за отлично изпълнение. Читалището проведе Трети Национален събор на народното творчество “Стража,пее,играе и се смее“ и над 240 самодейци от цялата страна взеха участие в събора. Певческата група има участия във Общински културни програми: - Благотворителен базар на изкуствата,който се провежда два пъти в годината; - в програмата на 243 Традиционен пролетен панаир „Изложение Търговище-2023“

**VI РАБОТА ПО ПРОЕКТИ.** Участие на читалището в Националния конкурс „Доброволческа инициатива” и „Общество на всички възрасти”, кампания за Международния ден на възрастните хора , организиран от Фондация ЛАЛЕ-София.

**VII ОБУЧЕНИЯ И КВАЛИФИКАЦИЯ.**

-Участие и спечелен проект за нови книги по Програма “Българските библиотеки-съвременни центрове за четене и информираност“-2023 -Участие в Национален форум “ Партньорство за устойчивост “ – ФГББ - Участие в Информационна среща съвместно със Информационен център ЕВРОПА ДИРЕКТНО -Шумен

**VIII. СПОНСОРИ**. През 2023 година за Празника „Сирни Заговезни“ спонсор бе Станислав Папазов –управител на Фирма „ ПАПИ-90” гр.Търговище., като ни преведе сумата от 300 лева за концертната програма на празника.

**IX. РЪКОВОДНО-УПРАВЛЕНЧЕСКА ДЕЙНОСТ.** . Участието на ръководните органи трябва да се превърне в задължителна предпоставка за изграждане на добро управление с цел насърчаване за устойчиво развитие, като всички членове се включват активно в читалищните дейности за изпълнение на поставените цели, а те са: - Да се превърне читалището в център на гражданско общество; - Да привлече повече членове в културните изяви; - Да привлече и доброволци към читалището за благородни каузи; - Да работи за задоволяване на потребностите на местната общност; - Да търси спонсори за набиране на допълнителни средства за читалището Поддържане на партньорски взаимоотношения с различните институции в община Търговище – НПО, РЕКИЦ, Регионална библиотека, Регионален исторически музей и други. През отчетната година работата на отделните членове на читалищното ръководство е задоволителна.

**X. ФИНАНСОВО СЪСТОЯНИЕ И ДОКУМЕНТАЦИЯ.**

През 2023 година читалището се субсидира от републиканския бюджет, от собствени приходи, а това са: наеми, такси, членски внос; обичаи, административни услуги и един спонсор. Субсидията, която се отпуска на читалището е крайно недостатъчна, затова членовете на ръководството трябва да търсят други източници на приходи за културните изяви , участия на фолклорните групи във фестивали и събори. Финансовата документация на читалището се подържа в изряден вид, като счетоводната дейност се води от специалист – счетоводител. Всички финансови документи се заверяват от председателя на настоятелството, като на гърба на всека фактура се описва за какво са изразходвани парите.

**XI. МАТЕРИАЛНО-ТЕХНИЧЕСКА БАЗА**. Сградата на читалището е на 52 години. През всичките тези години тя е запазилавъншния и вътрешния облик на помещенията, които се ползват. Хигиената се подържа добре. През 2023 година по настояване на член на ръководството и представяне няколко поредни години докладна записка за подмяна на дограмата на прозорците, това се случи. Община Търговище ни отпусна средства и по-голямата част от дограмата беше подменена. Предстои да се направи ремонт на ел.инсталацията, която е в лошо състояние. Поставените водосточни тръби преди няколко години на места са смачкани от недобросъвестни хора. Обръщаме с с апел към всички. Пазете читалището,то е единствената светиня в нашето село.

 **ДАМИ И ГОСПОДА,**

Народно читалище „Развитие-1926” с.Стража работи пълноценно през изминалата 2023 година.Читалището е един от стълбовете на българщината, а словото е богато и необхватно като живота.

18.03.2024 година Председател: п / Л.Николова /

 НЧиталище „Развитие-1926”